อายุ 33 ปีครับ ถ่ายเป็นเลือดสด ไม่ปวดท้องครับ อุจจาระไม่แข็ง ท้องไม่เสีย ไม่ได้ถ่ายเป็นเลือดทุกครั้งครับ ผมเลยไปซื้อยาเห็บ ใช้ยาเหน็บมา 5-6 วัน ไม่มีเลือดแล้วครับ ผมควรจะไปโรงพยาบาลไหมครับ แล้วอาการอย่างนี้มึโอกาสเป็นโรคอะไรได้บ้างครับ
สวัสดีค่ะ อาการถ่ายเป็นเลือด อาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะการดูแลตนเองเบื้องต้น ควรดื่มน้ำมากๆ รับประทานอาหารที่มีกากใยสูงฝึกการขับถ่ายให้เป็นเวลาและไม่นั่งถ่ายนานจนเกินไป